b'\n_START_ARTICLE_\nISDN\n_START_PARAGRAPH_\nISDN (Integrated Services Digital Network)\xc2\xa0\xe2\x80\x93 tarptautinis skaitmeninio komunikacij\xc5\xb3 tinklo standartas. Santrump\xc4\x85 ISDN galima versti kaip integruot\xc5\xb3 paslaug\xc5\xb3 skaitmeninis tinklas. Jo tikslas\xc2\xa0\xe2\x80\x93 viename tinkle sujungti \xc4\xafvairias telekomunikacij\xc5\xb3 paslaugas. Anks\xc4\x8diau skirtingoms tarnyboms, kaip telefonija, duomen\xc5\xb3 perdavimas ir kt. paprastai buvo kuriami atskiri tinklai. Dabar ISDN (vartotojo po\xc5\xbei\xc5\xabriu, tai siaurajuostis tinklas S-ISDN) jau vienija visas komunikacij\xc5\xb3 r\xc5\xab\xc5\xa1is. Universalus tur\xc4\x97t\xc5\xb3 tapti visas paslaugas vienijantis pla\xc4\x8diajuostis ISDN (B-ISDN)._NEWLINE_Analoginio telefono tinklo pakeitimas skaitmeniniu buvo prielaida realizuoti ISDN. Ir analoginiuose telefono tinkluose, ir ISDN vyksta grandini\xc5\xb3 komutavimas (circuit switching)._NEWLINE_ISDN tinkluose fizinis \xe2\x80\x9eta\xc5\xa1kas\xc2\xa0\xe2\x80\x93 ta\xc5\xa1kas\xe2\x80\x9c sujungimas sudaromas tarp dviej\xc5\xb3 galini\xc5\xb3 \xc4\xafrengini\xc5\xb3. Tartum sudaroma fizin\xc4\x97 grandin\xc4\x97 tarp ry\xc5\xa1\xc4\xaf palaikan\xc4\x8di\xc5\xb3 galini\xc5\xb3 \xc4\xafrengim\xc5\xb3. \xc5\xa0i grandin\xc4\x97 komutuojama atskirose ISDN komutavimo stotyse ir tiesiogiai skiriama galiniams \xc4\xafrenginiams._NEWLINE_ISDN jungimo metu kartu gali b\xc5\xabti perduotas su \xc5\xa1iuo sujungimu susij\xc4\x99s papildomas valdymas tarp ry\xc5\xa1\xc4\xaf palaikan\xc4\x8di\xc5\xb3 galini\xc5\xb3 \xc4\xafrengini\xc5\xb3. \xc5\xa0is valdymas vadinamas signalizavimu. Signalizavimui n\xc4\x97ra sudaromas \xe2\x80\x9eta\xc5\xa1kas\xc2\xa0\xe2\x80\x93 ta\xc5\xa1kas\xe2\x80\x9c jungimas tarp perjungiam\xc5\xb3 galini\xc5\xb3 \xc4\xafrengini\xc5\xb3, nes signalizavimas per ISDN realizuojamas pagal paket\xc5\xb3 atmetamojo perdavimo (store and forward) princip\xc4\x85 sudaryt\xc5\xb3 strukt\xc5\xabrizuot\xc5\xb3 prane\xc5\xa1im\xc5\xb3 forma._NEWLINE_Kadangi duomenys ISDN automatin\xc4\x97se telefono stotyse nekaupiami, tai ISDN apmokestinimui naudojama ry\xc5\xa1io trukm\xc4\x97. Tod\xc4\x97l ISDN ypa\xc4\x8d tinka byloms persi\xc5\xb3sti (filetransfer).\n_START_SECTION_\nPrivalumai ir tr\xc5\xabkumai\n_START_PARAGRAPH_\nISDN tinklas turi tam tikr\xc5\xb3 privalum\xc5\xb3 ir tr\xc5\xabkum\xc5\xb3.'